เจ็บตามเนื้อตัวเวลามีคนมาจับแรงๆ หรือเอานิ้วจิ้มตามแขนตามตัว จะเจ็บกว่าปกติ เป็นมาสักระยะแล้วค่ะ เวลาตื่นนอนบางครั้งจะรู้สึกเหนื่อย เพลีย ชาปลายเท้าและมือ เคยเป็นตะคริวตรงสะโพกข้างขวา จากนั้นก็ปวดตรงจุดนั้นเป็นเดือนๆก็หายไปเอง จับดูตรงที่ปวดก็รู้สึกว่าร้อนๆค่ะ อยากรู้ว่าเกิดอะไรกับร่างกาย ต้องไปหาเฉพาะทางด้านไหนคะ ปล1. อายุ 28 ทำงานที่ต้องขยับร่างกายตลอดทั้งวัน+พักผ่อนน้อยค่ะ ปล2. ปีนี้ตรวจมะเร็งปากมดลูก ตรวจปอด ระบบทางเดินอาหาร ปกติดีค่ะ ปล3. มีพ่อเป็นโรคเหลอดเลือดหัวใจตีบค่ะ
สวัสดีค่ะ อาการชาหรือเจ็บจี๊ดๆเวลาสัมผัส อาจเกิดจาก1.ปลายเส้นประสาทอักเสบที่เกิดจากการถูกกดทับ การขาดวิตามินหรือเป็นเบาหวาน2.กล้ามเนื้ออักเสบ ทำให้มีอาการปวดบริเวณกล้ามเนื้อที่ออกแรงมาก สัมพันธ์กับท่าทาง และอาจทำให้ชาร่วมด้วยได้3.ความผิดปกติในสมองทำให้รับรู้ความรู้สึกผิดปกติ แต่มักเป็นชาหนาๆเหมือนไม่รู้สึกอะไร ไม่ใช่ลักษณะเหน็บชา4 การบาดเจ็บ โดยเส้นประสาทอาจเกิดความเสียหายจากอาการบาดเจ็บต่าง ๆ เช่น กระดูกทับเส้น นรองกระดูกเคลื่อนจากที่ฟังมาเบื้องต้นอาจจะไม่ได้เกี่ยวกับโรคเกี่ยวกับหลอดเลือดหัวใจในเบื้องต้นแนะนำสังเกตอาการ และหลีกเลี่ยงการทำท่าที่กดทับบริเวณที่เป็น ออกกำลังกายสม่ำเสมอและควรทำการยืดเหยียดกล้ามเนื้อเป็นประจำ หากตอนนี้ชามาก อาจลดการกดทับหรือการเกร็งกล้ามเนื้อมากๆระหว่างการออกกำลังกายไปก่อนหากยังมีอาการชาเป็นเรื้อรัง ชามากขึ้นเรื่อยๆ หรือมีกล้ามเนื้ออ่อนแรงร่วมด้วย ควรพบแพทย์เพื่อตรวจเพิ่มเติม